Viborger Samler, 1837-06-25
Kjøbenhavn, den 20de Junii. Kjøbenhavnsposten har nylig meddeelt, hvorledes dens Beretning om Maifesten er i et Selskab af vel et halvhundrede Holstenere bleven oplæst og modtaget med Bifaldsyttringer. Dens Redacteur er i Aftes givet Leilighed til at meddele, med hvilken Harme og kraftigt yttret Uvillie et andet af dens Blade er optaget af et Par hundrede Mennesker, der alle høre til den Stand, som, naar der tales om politiske Meninger, som oftest betragtes af Regjeringerne med Mistroe, der næsten alle ere i den Alder da Blodet flyder varmest for Frihed og da Læben især taler Hjertets Røst, og som alle ere Medlemmer af et Samfund, Studenterforeningen, hvori det er noksom bekjendt at Frisindighed har hjemme og hvor man ikke ængstes ved nu og da i en kjæk Spøg eller i kraftige, uveiede Ord at udtale sine Meninger uforbeholdent. Studenterforeningens Medlemmer vare i Aftes forsamlede til et muntert Lag da "Kjøbenhavnsposten for igaar kom og man der læste en Beretning om den Hilsen, som i Søndags bragtes vor Konge. Almindelig Uvillie yttrede sig i hele Forsamlingen. Man udbragte med Begeistring et mange Gange gjentager: "Kongen leve!" og et af Selskabets Medlemmer udtalte til Bladets tilstædeværende Redacteur den Uvillie, der besjælede Alle, ved at see, hvorledes Bladet æskede, at Hs. Majestæt, som neppe er vendt tilbage til sit Folks Midte efter en haard og langvarig Sygdom, skulde kaste sig med Ungdomskraft ind i de vigtigste Forretninger hvilket ikke fordres af en Embedsmand, som er Reconvalescent. J sin Forlegenhed vidste Redacteuren ikke at forsvare sin Artikel med Andet, end at man havde misforstaaet den, hvorpaa der meget rigtigt gjordes ham den Jndvending, at det var en gammel Regel, at man ikke alene burde skrive saaledes, at man blev forstaaet, men ogsaa saaledes, at man ikke blev misforstaaet, hvilken Regel er dobbelt gjældende for en Journalist, og han henvistes til Forsamlingens almindelige Stemning, for deraf at erkjende, hvorledes man dømmer om en saadan publicistisk Færd, som den der characteriser Kjøbenhavnsposten." Vi holde det for retfærdigt mod den offentlige Mening, hvis Organ Kjøbenhavnsposten, saa selvtillidsfuld giver sig ud for at være, at meddele denne Kjendsgierning, især da vi ere overbeviste om, at Kjøbenhavnsposten, ikke vilde undlade at offentliggjøre en Begivenhed, der havde havt en modsat Charakteer. (Dagen.) – Beretningen i Kjøbenhavnsposten, der har foranlediget ovenstaaende, lyder saaledes: "Flere hundrede Mennesker, repræsenterede af Oberstlieutnant Malling, Major Wrisberg og Cand. theol. Melby udbragte igaar paa Amalienborg Plads et Hurra ledsaget af en Sang for Hs. Majestæt Kongens Helbredelse. Det er at haabe, at de mange vigtige Foranstaltninger, der til deres Udførelse have ventet paa Hs. Majestæts Helbredelse, nu ville vorde snarest mulig afgjorte, da Hs. M. Kongens gjenvundne Sundhed nu kan ansees som constateret; saaledes vil over hele Landet den almindelige Glæde forene sig med deres, der her ved denne Leilighed have lagt deres Sympathi for Hs. M. Kongen for Dagen." Overretsprocurator, Stænderdeputeret Haagen, hvis Stilling som Sagfører og hvis Forhold til Banken fører det med sig, at der i denne Tid dagligen gjøres ham skriftlige og mundtlige Forespørgsler om, hvorvidt det er tilraadeligt at sælge de Actiebreve, som udstedes af Nationalbanken for indfriede Heftelser," har deraf taget Anledning til, offentligen (i Folkebladet) at udtale sin Mening desangaaende, der gaaer ud paa, at han anseer det for rigtigt ikke at sælge, da den Fordeel, som man kan have af Salget for det Tilfælde at Sagen som de tolv Millioner) gaaer Banken imod, er meget ringe i Forhold til den Fordeel, hvortil Bankens Jnteressenter have Udsigt, naar dens Paastand tages til Følge. – Den mere Velhavende" siger han - der ikke behøver at sælge, lader sig berolige ved dette Svar, naar han derhos af Erfaring veed, hvor vanskeligt det er at forudsige Udfaldet af en omtvistet Retssag; men de, der ikke have gjort denne sørgelige Erfaring, og de, der trues med Execution af Rodemestere og Panthavere, lade sig ikke saa let tilfresstille og udbryde i de heftigste Beklagelser over, at Lovene kunne give Anledning til Tvivl om Millioner og at Landets Borgere derved udsættes for Tab. Ja, vel er det tungt, at 8 Millioner privat Formue, der udgjøre Bankens Grundfond, og som efter Kongens Løfte i det aabne Brev af 30te Juli 1813 skulle være og forblive Jnteressenterne tilhørende som deres Jndskud i Banken, ere ved en formeentlig Utydelighed i Lovgivningen gjorte i den Grad usikkre, at der, naar Finantsernes Paastand gaaer igjennem, ikke bliver 1/4 Deel af Capitalen tilbage; og vel er det haardt for nogle af Statens Grundbesiddere at see den Eiendom, som de have maattet henlægge til Bankens Grund fond, given til Priis for Speculation, medens andre Grundbesiddere erholde fuld Erstatning af Statskassen for deres Bidrag til Banken, og atter andre udtræde af al Forbindelse med dette Jnstitut, naar de have betalt deres Andeel i den det af Staten paalagte Gield; men Ulykken er skeet, og det gielder nu om at gjøre sig den saa lidet følelig som muligt." Hr. Haagen udvikler derpaa nærmere, hvorfor han antager, at i ethvert Tilfælde vil Jnstitutets Tilstand blive saaledes, at Actierne have en langt høiere Værdie end den, der nu betales for samme, saa at ingen Jnteressent, saalænge Røden ikke tvinger ham dertil, bør sælge sine Actiebreve." Jhvorvel der i Kornvarer kun er saare liden Omsætning, synes det dog som om Priserne snarere ville vorde fastere end gaae mere ned. Hvede, den simplere Brændeviins-, er solgt til 4 Rd. 4864 s.; sjællandsk omtrent 5 Rb. – 5 Rd. 16 s. - Rug, fremmed, betales nu med Bro Mk. 5. 12 - Mk. 6 uden Told. Middel god dansk med 4 Rd. 32 s. Byg er mindre afsætteligt; Prisen er her omtrent 3 Rd. – 3 Rd. 16 s. Samme Priser forlanger man for Partier i Provindserne ombord. Havre holder sig paa det gamle Standpunkt, 2 Rd. 48 – 72 s. Raps. af gammel er, saavidt os bekjendt, i lang Tid ikke solgt noget, hvorfor vi ikke kunne notere nogen Priis. - Paa Levering af næste Høst vide vi nogle Partier at være solgte til 7 Rd. pr. Tde. med 1/2 – Udbetaling. Man hører Klager over at Rugen i Almindelighed staaer tyndt overalt i Landet. Hveden skal tegne bedre; og med Vaarsæden er man i Almindelighed ret tilfreds. Hidtil synes Rapsplanten at staae godt. (Hst.)